b'\n_START_ARTICLE_\nBritney Jean\n_START_SECTION_\nTaustaa\n_START_PARAGRAPH_\nJoulukuussa 2012 Spearsin kerrotiin aloittaneen ty\xc3\xb6skentelem\xc3\xa4\xc3\xa4n kahdeksannen studioalbuminsa parissa. 17. syyskuuta 2013 Spears kertoi Good Morning America-ohjelmassa, ett\xc3\xa4 albumilla ei viel\xc3\xa4 ollut nime\xc3\xa4, mutta ett\xc3\xa4 se julkaistaisiin 3. joulukuuta 2013. Spears kertoi lempikappaleensa albumilla olevan Perfume._NEWLINE_15. lokakuuta 2013 Spears kertoi Lontoossa Capital Radiossa, ett\xc3\xa4 albumin nimeksi tulee Britney Jean. Spearsin mukaan albumin nimi on henkil\xc3\xb6kohtainen, sill\xc3\xa4 h\xc3\xa4nen perheens\xc3\xa4 ja yst\xc3\xa4v\xc3\xa4ns\xc3\xa4 kutsuvat h\xc3\xa4nt\xc3\xa4 sill\xc3\xa4 nimell\xc3\xa4 ja h\xc3\xa4n halusi jakaa t\xc3\xa4m\xc3\xa4n faniensa kanssa._NEWLINE_Spears on useasti kuvaillut albumia h\xc3\xa4nen henkil\xc3\xb6kohtaisimmaksi t\xc3\xa4h\xc3\xa4n saakka. Spears on kertonut my\xc3\xb6s h\xc3\xa4nen eron ex-kihlatun Jason Trawickin kanssa olevan yksi albumin aiheista._NEWLINE_25. lokakuuta 2013 Spears julkaisi albumin kansikuvan ja samalla faneilleen suunnatun avoimen kirjeen. Kirjeess\xc3\xa4 Spears kiitt\xc3\xa4\xc3\xa4 fanejaan, kertoo viimeistelev\xc3\xa4ns\xc3\xa4 albumia ja kuvailee sit\xc3\xa4 henkil\xc3\xb6kohtaisemmaksi kuin h\xc3\xa4nen aikaisemmat albuminsa. Spears sanoo my\xc3\xb6s haluavansa n\xc3\xa4ytt\xc3\xa4\xc3\xa4 itsest\xc3\xa4\xc3\xa4n uuden puolen ja oppineensa paljon itsest\xc3\xa4\xc3\xa4n tehdess\xc3\xa4\xc3\xa4n albumia.'